בית החולים לניאדו

מרכז רפואי צאנז - לניאדו הוא בית רפואה ציבורי   הנמצא בקריית צאנז שבנתניה ומשרת את תושבי נתניה והסביבה. המרכז הרפואי מוצהר כמנוהל לפי כללי ההלכה היהודית. כמו כן, מאפיין נוסף המייחד את המרכז הרפואי הוא שאינו שובת, גם במקרים של סכסוכי עבודה עם ההנהלה.

בית הרפואה קרוי על שם אלפונס ויעקב אברהם לניאדו, שני אחים יהודים ממוצא סורי בעלי בנק בשווייץ, שבצוואתם הורו להקים בכספם מרכז רפואי במדינת ישראל. 

אבן הפינה לבית הרפואה הונחה בשנת 1974 והוא הוקם בשנת 1975 על ידי רבי יקותיאל יהודה הלברשטאם, ושייך לחסידות צאנז. הוא הקים את המרכז הרפואי בעקבות נדר שנדר בתקופת השואה שאם יינצל מהתופת יעסוק בהצלת אנשים, גויים כיהודים. כיום מכהן בנו האדמו"ר מצאנז, רבי צבי אלימלך הלברשטאם, כנשיא בית החולים.

במרכז הרפואי כ-400 מיטות אשפוז במגוון מחלקות הכוללות בית יולדות מפואר, מרכז לרפואה דחופה למבוגרים (מיון או מלר"ד) ומרכז לרפואה דחופה לילדים. למלר"ד מגיעים מדי שנה מעל 60,000 מטופלים. בחודש אפריל 2009 נפתחה מחלקה חדשה נוספת ליולדות. לצד המרכז הרפואי פועל גם בית הספר לסיעוד ע"ש טסלר - בית ספר חרדי להכשרת אחיות, שתלמידותיו הן מהמגזר הדתי והחרדי, ובמקביל ללימודי הסיעוד הן משתתפות גם בלימודי קודש.

במרכז הרפואי פעל חדר אקוטי לטיפול בנפגעי תקיפה מינית במשך כשנה עד לסגירתו בעקבות מחסור בתקציב.

גלריה

קישורים חיצוניים

הערות שוליים 

לניאדו
לניאדו
חסידות צאנז-קלויזנבורג